Diari Oficial de la Generalitat Valenciana


Sumari del DOGV 9716, del 02-11-2023 (2023/10135)

RESOLUCIÓ de 19 d'octubre de 2023, de la Conselleria d'Hisenda, Economia i Administració Pública per la qual s'autoritza una transferència de crèdits del capítol 6 al 2 en el programa 311.30, Planificació i coordinació d'infraestructures de serveis socials, de la Vicepresidència Segona i Conselleria de Serveis Socials, Igualtat i Habitatge, per import de 5.246.405 euros (expedient 16.014/23-176).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9716

Data del DOGV
:   02-11-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/10987


Data del document
:   19-10-2023

Organisme emissor
:   Conselleria d'Hisenda, Economia i Administració Pública

Tipus de document
:   Resolució

Descriptors 

:   * Conselleria de Hacienda, Economía y Administración Pública
    * Conselleria d'Hisenda, Economia i Administració Pública

RESOLUCIÓ de 19 d'octubre de 2023, de la Conselleria d'Hisenda, Economia i Administració Pública per la qual s'autoritza una transferència de crèdits del capítol 6 al 2 en el programa 311.30, Planificació i coordinació d'infraestructures de serveis socials, de la Vicepresidència Segona i Conselleria de Serveis Socials, Igualtat i Habitatge, per import de 5.246.405 euros (expedient 16.014/23-176). [2023/10165]  
  
  
La Direcció General d'Infraestructures Sociosanitàries planteja la necessitat d'incrementar la dotació del capítol 2 del programa 311.30, Planificació i coordinació d'infraestructures de serveis socials, per import de 5.246.405 euros, ja que la dotació del mencionat capítol és insuficient d'acord amb la previsió de despeses competència d'aquesta.  
  
Aquesta insuficiència de crèdit és a causa de les tensions inflacionistes que s'estan produint a escala mundial en el preu dels diferents subministraments que són necessaris per al funcionament dels centres de titularitat de la Generalitat Valenciana que formen part del Sistema Públic Valencià de Serveis Socials. L'increment en els preus de la majoria dels productes i serveis als quals fa front en el capítol 2 impossibilita que, amb la consignació inicial aprovada en l'esmentada llei de pressupostos, es puga fer front a aquests.  
L'increment sol·licitat es destinarà al pagament de factures de gestió integral de les residències i centres de dia de persones majors dependents, centres per a xiquets, xiquetes i adolescents i centres per a persones amb diversitat funcional, així com, entre altres, els subministraments de queviures, la neteja, el manteniment i el transport de centres propis, tots serveis i subministraments imprescindibles per al funcionament ordinari dels esmentats centres.  
Per al finançament, la Vicepresidència Segona i Conselleria de Serveis Socials, Igualtat i Habitatge planteja la transferència de disponibilitats existents en el capítol 6, que segons informa la conselleria no estan afectes a compromisos pendents ni a finançament condicionat. Concretament planteja una minoració en el capítol 6 del programa 311.30 Planificació i coordinació d'infraestructures de serveis socials, en els projectes EC220 «Construcció de centres socials», per import d'1.146.405,00 i EA220 «Adquisició edificis centres socials», per import de 4.100.000,00 euros.  
Si bé la transferència implica la minoració en crèdits d'operacions de capital per a finançar despesa corrent, de conformitat amb l'article 5 de la Llei 3/2019, de 18 de febrer, de serveis socials inclusius de la Comunitat Valenciana, es considera despesa destinada a la prestació de serveis públics essencials, per la qual cosa no hi és aplicable la limitació establida en l'article 49.1.c de la Llei 1/2015, de 6 de febrer, d'hisenda, sector públic instrumental i subvencions.  
  
A aquest efecte, i d'acord amb el que es disposa en els articles 21 i 24 de la Llei 9/2022, de 30 de desembre, de pressupostos de la Generalitat per a l'exercici 2023, aquesta Conselleria d'Hisenda, Economia i Administració Pública adopta la resolució següent:  
  
Primer  
Autoritzar una minoració de crèdit en l'aplicació 10.19.43.044.56.5 per import de 5.246.405 euros.  
  
Segon  
Autoritzar un increment de crèdit en l'aplicació 79.30.53.992.70.7 per import de 5.246.405 euros.  
  
València, 19 d'octubre de 2023.- El sotssecretari de la Conselleria d'Hisenda, Economia i Administració Pública (p. d., Resolució de 8.06.22; DOGV 9360): Carlos Pablo Gracia Calandín.